མཚོ་སྔོན་པོའི་མཐའ་སྐོར་ཤང་གྲོང་གི་ཁོར་སྲུང་ལེགས་བཅོས་བྱས་པ།
ཉིན་འདི་འགར། གུང་ཧོ་རྫོང་གི་མཚོ་སྐོར་ལྟ་སྐོར་ལེགས་བཅོས་ཚོགས་པའི་མཉམ་འབྲེལ་སྒོས་འབྲེལ་ཡོད་ཤང་གྲོང་གི་ཏང་ཨུ་དང་སྲིད་གཞུང་གི་བྱ་བའི་ནུས་ཤུགས་ལ་ཤུགས་བསྣན་ཏེ་མཚོ་སྐོར་ས་ཁུལ་གྱི་ཕྱོགས་བསྡུས་ཡུལ་སྐོར་ཁོར་ཡུག་དང་མང་ཚོགས་ཀྱི་བསམ་འཆར། སྤྱི་ཚོགས་ཀྱིས་མཐོང་ཆེན་བྱེད་པའི་ཁོར་སྲུང་གནད་དོན་ལ་ཡང་བསྐྱར་རྟོག་ཞིབ་དང་བསྒྱུར་བཅོས་བྱས། ཟླ8པའི་ཚེས19ཉིན་བར། ཕྱོགས་ཡོངས་ནས་ལེགས་བཅོས་བྱ་བ་ལེགས་འགྲུབ་བྱུང་བར་མ་ཟད་འབྲས་བུ་མངོན་གསལ་ཐོན།     རིག་སྨོན་གྲོང་རྡལ་གྱིས་ལས་བྱེད་མང་ཚོགས་མི7873རྩ་འཛུགས་བྱས་ཏེ་ཨར་ལས་གད་སྙིགས་ཏུན18500དང་གཞན་པའི་གད་སྙིགས་ཏུན12000གཙང་དོར་བྱས། ཁྲིམས་ལྟར་མགྲོན་ཁང8དང་སྒེར་གཉེར་ཡུལ་སྐོར་ལམ17དང་ལྗོངས་ཁུལ27གྱི་ལས་གཉེར་བཀག་པ་རེད། ཐང་དཀར་མ་གྲོང་རྡལ་གྱིས་ལས་བྱེད་མང་ཚོགས་མི1130རྩ་འཛུགས་བྱས་ཏེ་གད་སྙིགས་ཏུན70གཙང་དོར་བྱས་པ་དང་། ཁྲིམས་ལྟར་ཡུལ་སྐོར་ལམ16། ལྗོངས་ཁུལ1བཀག་སྡོམ་བྱས། ཅང་ཤེས་ཤང་གིས་ལས་བྱེད་མང་ཚོགས་མི45རྩ་འཛུགས་བྱས་ཏེ་ཨར་ལས་གད་སྙིགས་ཏུན1747དང་གཞན་གད་སྙིགས་ཏུན236གཙང་དོར་བྱས་པ་དང་། ཁྲིམས་ལྟར་མགྲོན་ཁང107དང་སྒེར་གཉེར་ཡུལ་སྐོར་ལམ36དང་ལྗོངས་ཁུལ2བཅས་ལ་ལས་གཉེར་བཀག་འགོག་བྱས་པ་རེད། རྟ་ནག་མ་ཤང་གིས་ལས་བྱེད་མང་ཚོགས་མི912རྩ་འཛུགས་བྱས་ཏེ་ཨར་ལས་གད་སྙིགས་ཏུན14730དང་གཞན་གད་སྙིགས་ཏུན87གཙང་དོར་བྱས་པ་དང་། ཁྲིམས་ལྟར་མགྲོན་ཁང44དང་སྒེར་གཉེར་ཡུལ་སྐོར་ལམ3བཅས་ལས་གཉེར་བཀག་འགོག་བྱས་པ་རེད། སྤྲེལ་ནག་ཤང་གིས་ལས་བྱེད་མང་ཚོགས་མི1503རྩ་འཛུགས་བྱས་ཏེ་ཨར་ལས་གད་སྙིགས་ཏུན570དང་གཞན་པའི་གད་སྙིགས་ཏུན225གཙང་དོར་བྱས་པ་དང་། ཁྲིམས་ལྟར་མགྲོན་ཁང2དང་སྒེར་གཉེར་ཡུལ་སྐོར་ལམ45དང་ལྗོངས་ཁུལ5བཅས་ལ་ལས་གཉེར་བཀག་འགོག་བྱས་པ་རེད། །